Public procurement notice: Contract Notice
Published: 2019-09-26
Buyer: Helsingin kaupunki, kaupunkiympäristön toimiala, Rakennuttaminen-palvelu
Country: FI
Contract type: Works
Procedure: Open procedure
CPV classification: 45000000: Construction work | 45210000: Building construction work
Estimated value: 17000000 EUR
Submission deadline: 2019-12-03
Award criteria: The most economic tender

Technical requirements: Rakennuskohde käsittää Pihlajiston ala-asteen koulun perusparannushankkeen tai vaihtoehtoisesti vanhan koulurakennuksen purkamisen tai osittaisen purkamisen ja uudisrakennuksen toteuttamisen SR-urakkana. Hankkeeseen sisältyy kohteen suunnittelu, lupien hakeminen ja rakentaminen oheisten urakkalaskenta-asiakirjojen mukaisesti.
Urakoitsijaksi valitaan kokonaistaloudellisesti edullisimman tarjouksen antanut tarjoaja. Kokonaistaloudellisesti edullisin on tarjous, jolla on rakennuttajan asettamien tarjoajan soveltuvuutta koskevien vaatimusten täyttävistä tarjouksista paras hinta-laatusuhde. Hinnan osuus vertailussa on 50 %, laadun osuus vertailussa on 42 % ja takuun osuus vertailussa on 8 %.
SR-urakkaan sisältyvät kaikki suunnittelu- ja rakennustyöt sekä suunnittelu- ja rakennustyössä tarvittavat luvat siten, että kohde voidaan luovuttaa tilaajalle SR-urakka-asiakirjojen mukaisessa laajuudessa, laatu- ja muiden vaatimuksien edellyttämässä tasossa, toimivuudessa ja täysin valmiina viranomaistarkastuksineen. Tarjoaja laatii tarjouspyynnön mukana olevan SR-kilpailuohjelman mukaiset ehdotussuunnitelmat ja antaa sille tarjoushinnan. Kilpailuehdotukset pisteytetään ja voittajaksi valitaan hinta-laatusuhteeltaan paras ehdotus. Laadun painoarvo on 42 %, takuun painoarvo on 8 % ja hinnan painoarvo on 50 %. Voittaneen ehdotuksen laatinut tekijäryhmä valitaan toteuttajiksi. Tarkempi kuvaus kilpailun kulusta ja valintakriteereistä on hankintailmoituksen liitteenä olevassa alustavassa kilpailuohjelmassa.
Mikäli 2 parasta tarjousta saavat saman kokonaispistemäärän, kokonaistaloudellisesti edullisempi on se tarjous, jonka saamat vertailupisteet laadusta ovat suuremmat. Mikäli tarjousten laatupisteetkin ovat samat, ratkaistaan valittavaksi tuleva tarjous pidemällä takuuajalla tarjouksen jättänyt. Mikäli takuuajat ovat yhtä pitkät, valitaan edullisimman hintatarjouksen jättänyt. Mikäli näistä ei tule eroa tarjoajien välille, niin valinta suoritetaan arvalla 2 puolueettoman henkilön läsnä ollessa. Tasapisteissä olevat tarjoajat voivat olla arvontatilaisuudessa mukana.
Kohteen esittely ja hanke-info pidetään 11.10.2019 klo 9:00 alkaen Pihlajiston ala-asteella osoitteessa Pihlajistontie 1, 00710 Helsinki. Tilaisuuteen osallistuvia pyydetään ilmoittautumaan 9.10.2019 klo 13:00 mennessä sähköpostitse osoitteeseen kilpailutusryhma.rake@hel.fi. Rakennuttaja edellyttää, että urakoitsija on tutustunut rakennuspaikkaan ja sen olosuhteisiin ennen tarjouksen antamista.
Tarjoajan on täytettävä ESPD-lomake, jolla tarjoaja vakuuttaa, etteivät sitä koske pakolliset poissulkemisperusteet. Mikäli tarjoaja on ryhmittymä, tulee ESPD-lomake täyttää jokaisesta ryhmittymän osakasyrityksestä. Jos tarjoaja vetoaa alihankkijan resursseihin täyttääkseen soveltuvuusvaatimukset, ESPD-lomake on täytettävä myös tällaisesta alihankkijasta. Jos tarjoaja vetoaa konserniosapuolen resursseihin täyttääkseen soveltuvuusvaatimukset, ESPD-lomake on täytettävä myös konserniosapuolesta. Jos tarjoaja on ryhmittymä tai jos tarjoaja vetoaa alihankkijan resursseihin täyttääkseen soveltuvuusvaatimukset, tarjoajan tulee ladata Tarjouspalvelussa tarjouksensa liitteeksi aiesopimus ryhmittymän perustamisesta tai alihankkijan kanssa tehty sopimus. Jos tarjoaja hyödyntää konsernivoimavaroja täyttääkseen soveltuvuusvaatimukset, tarjoajan tulee ladata tarjouspalvelussa tarjouksensa liitteeksi konserniosapuolten kanssa tehty sopimus. Ryhmittymän osakasyritykset ovat yhteisvastuussa kaikesta hankintasopimuksen toteuttamisessa tilaajaa kohtaan. Ryhmittymän tulee järjestää laskutus siten, että ryhmittymällä on ainoastaan 1 laskuttaja tilaajaa kohtaan. Tarjoaja vastaa alihankkijan osuudesta kuin omastaan. Mikäli tarjouksen tekijänä on ryhmittymä, rakennuttaja edellyttää, että jokainen ryhmittymän osakasyritys osallistuu yhteisvastuullisesti urakan käytännön töihin. Ryhmittymä ei voi toimia rakennustyön turvallisuudesta annetun valtioneuvoston asetuksen mukaisena päätoteuttajana. Jos tarjoaja on ryhmittymä, on aiesopimukseen kirjattava, kuka ryhmittymän osakasyritys toimii rakennustyön turvallisuudesta annetun valtioneuvoston asetuksen mukaisena päätoteuttajana.
1. Liikevaihdon 3 viimeksi kuluneelta vahvistetulta tilikaudelta oltava talonrakennusurakoinnissa vähintään 25 000 000 EUR/tilikausi (tilikauden pituus 12 kk). Jos tarjoja on ryhmittymä, on osakasyritysten yhdessä täytettävä liikevaihtoa koskeva vaatimus.
2. Tarjoajan luottoluokituksen tulee olla vähintään Suomen Asiakastieto Oy:n rating A tai selvityksen perusteella vastaavaa tasoa. Tilaaja tarkistaa voittaneen tarjoajan luottoluokituksen Suomen Asiakastieto Oy:n luottoluokitustiedoista. Mikäli tarjoajan luottoluokitustietoja ei löydy Suomen Asiakastieto Oy:n luottoluokitustiedoista, on tarjoajan osoitettava luottokelpoisuutensa toimittamalla tilaajalle viimeisimmät tilinpäätöstiedot, tiedot omavaraisuusasteesta sekä mahdolliset maksuhäiriöt.
3. Tarjoajan tilaajavastuulain mukaiset velvoitteet on oltava kunnossa. Tilaaja tarkistaa voittaneen tarjoajan liikevaihdon ja tilaajavastuulain mukaiset tiedot Tilaajavastuu Oy:n Tilaajavastuu.fi-yritysraportista. Mikäli voittanut tarjoaja on ryhmittymä, tarkistaa tilaaja liikevaihdon ja tilaajavastuulain mukaiset selvitykset kaikilta ryhmittymän osakasyrityksiltä. Mikäli tarjoaja ei ole liittynyt Tilaajavastuu Oy:n Luotettava Kumppani -palveluun tai tarjoajan tilinpäätöstiedot eivät ole Tilaajavastuu.fi-yritysraportissa mukana, pyytää tilaaja voittaneelta tarjoajalta erikseen ennen valintapäätöstä tekoa seuraavat selvitykset:
- selvitys siitä, että yritys on merkitty ennakkoperintälain mukaiseen ennakkoperintärekisteriin, työnantajarekisteriin ja arvonlisävelvollisten rekisteriin (www.ytj.fi)
- kaupparekisteriote, josta selviää yrityksen rekisteriin merkitsemisaika, toimiala, hallitus, muu johto, nimenkirjoittajat, tilintarkastajat, vastuuhenkilöiden henkilötiedot sekä onko viimeisimmät tilinpäätösasiakirjat toimitettu lainmukaisesti rekisteriviranomaisille sekä merkintä tai selvitys siitä, ettei yritystä tai sen toimihenkilöitä ole määrätty liiketoimintakieltoon
- todistus verojen maksamisesta tai verovelkatodistus tai selvitys siitä, että verovelkaa koskeva veronsaajan hyväksymä maksusuunnitelma on tehty
-todistukset työntekijöiden eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkemaksuja koskeva maksunsaajan hyväksymä maksusopimus on tehty
- todistus tapaturmavakuutuksen ottamisesta ja tapaturmavakuutusmaksujen maksamisesta tai selvitys siitä, että erääntyneitä tapaturmavakuutusmaksuja koskeva maksunsaajan hyväksymä maksusopimus on tehty
- selvitys noudatettavasta työehtosopimuksesta tai keskeisistä työehdoista. Soveltuva työehtosopimus voi olla joko työnantajaa sitova työehtosopimus tai yleissitova työehtosopimus tai sellainen muu työehtosopimus, jota työnantaja käytännössä soveltaa. Selvitys keskeisistä työehdoista kattaa tiedot työntekijöiden pääasiallisista työtehtävistä, palkanmaksukausista, säännöllisestä työajasta, vuosiloman määräytymisestä, irtisanomisajasta ja selvityksen, miten palkka ja sen osat määräytyvät (ei henkilökohtaisia palkkatietoja)


Award value: 17000000